EkBass/fiwiki-20250220-pages-articles huggingface dataset:
Virvoitusjuomavero

Virvoitusjuomavero on Suomessa vuonna 1940 käyttöön otettu valtiolle suoritettava valmistevero, jota on kannettu ansiotarkoituksessa valmistetuista limonadeista ja muista hiilihapotetuista virvoitusjuomista.Laki virvoitusjuomaverosta, 311/1940 Verolliset juomalajit ovat vaihdelleet vuosien varrella. Veronalaisia tuotteita ovat olleet myös puolivalmisteet, joista on valmistettu juomia tarjoilupaikalla. Vuoden 1999 alusta lähtien alle 50 000 litraa vuodessa tuottavia valmistajia tai maahantuojia ei ole verotettu. Lain noudattamista valvoivat aluksi leima- ja valmisteverokonttori sekä tulli- ja poliisiviranomaiset. Myöhemmin valvonta oli tulliviranomaisten ja poliisin asiana. Veron nimike muuttui 1994, kun säädettiin laki makeis- ja virvoitusjuomaverosta, joka tuli voimaan vuoden 1995 alussaLaki 1474/1994. Entiseen virvoitusjuomavero-nimikkeeseen palattiin vuonna 1998Laki 1092/1998. Vuoden 2011 alusta lakia muutettiin sisältämään myös mm. pullotetut maustetut ja maustamattomat vedet, mehut, sokerittomat virvoitusjuomat ja sen tasoa nostettiin 7,5 senttiin litralta. Hallitus katsoo tällä kerättävän n. 135 miljoonaa euroa verotuloja vuodessa (aiemmin 35 miljoonaa euroa vuodessa). Kaupan myymälätiloissa valmistetusta mehusta ja smoothiesta pitää maksaa virvoitusjuomaveroa, jos tuotettu määrä on yli 50 000 litraa kalenterivuodessa. Jos tuotettu juomamäärä on alle 50 000 litraa kalenterivuodessa, sekä yritys on oikeudellisesti ja taloudellisesti riippumaton muista saman toimialan valmistajista, virvoitusjuomaveroa ei tarvitse maksaa. Tällöin yrityksen täytyy tehdä pientuottajailmoitus Verohallinnolle. ==Lähteet== ==Aiheesta muualla== * Laki virvoitusjuomaverosta Luokka:Verotus Suomessa Luokka:Terveysperusteiset verot
Optimi (biologia)

Optimilla tarkoitetaan biologiassa eliölle parhaiten sopivia olosuhteita. Optimissa laji menestyy parhaiten ja tuottaa paljon jälkeläisiä. ==Lähteet== * Luokka:Biologia
Estadio Félix Capriles

Estadio Félix Capriles on monikäyttöinen stadion Cochabambassa Boliviassa. Nykyään sitä käytetään enimmäkseen jalkapallossa Club Jorge Wilstermannin kotikenttänä. Stadionille mahtuu 32 000 ihmistä. Estadio Félix Capriles
Palautusistutus

Palautusistutus eli takaisinistutus tarkoittaa prosessia, jossa kokonaan tai paikallisesti luonnosta hävinnyt laji koetetaan siirtoistuttaa takaisin sen alkuperäiseen elinympäristöön. Palautusistutus voi joskus onnistua palauttamaan lajin kannan jopa elinvoimaiseksi. Toisaalta eläinten kohdalla yleistä on myös se, että eläintarhassa eläneet yksilöt eivät menesty luonnossa. Tähän on useita syitä: vankeudessa eläneet eläimet eivät esimerkiksi ole välttämättä tarpeeksi tottuneita hankkimaan itse ravintoa, välttämään petoja tai elämään laumoissa. Tarhattujen yksilöiden geneettinen monimuotoisuus voi olla suppea perustajavaikutuksen takia, jolloin ne voivat olla alttiita esim. perinnöllisille sairauksille. Luonnosta jollakin toisella alueella pyydystetyt ja uuteen paikkaan siirretyt yksilöt selviävät yleensä paremmin; Suomessa tästä ovat esimerkkeinä sukupuuttoon metsästettyjen euroopanmajavan ja metsäpeuran onnistuneet siirtoistutukset. ==Katso myös== * Ex situ -suojelu * Villiinnytys * Sukupuutosta palauttaminen == Lähteet == * * Luokka:Luonnonsuojelu Luokka:Luonnosta hävinneet lajit
Parasitoidi

Parasitoidi on eliö, joka elää elinkiertonsa osittain vapaana ja osittain loisien isäntäeliössään. Lopulta parasitoidi tappaa isäntäeliönsä. On arvioitu, että noin neljännes maailman eliölajeista olisi parasitoidihyönteisiä. Parasitoidit ovat kuluttajia. == Esimerkkejä parasitoideista == === Hyönteisiä === *Kaksisiipiset **Loiskärpäset (Tachinidae) **Naamiokärpäset (Conopsidae) **Ruutukärpäset (Sarcophagidae) **Suurpääkärpäset (Pipunculidae) *Kierresiipiset *Kovakuoriaiset **Ripiphoridae **Rhipiceridae *Pistiäisissä esiintyy valtava joukko parasitoideja ja piirre esiintyy lahkon sisällä laikuittain. Huomattavia parasitoidiryhmiä ovat esimerkiksi: **Ahmaspistiäiset (Ichneumonidae) **Kiilupistiäiset (Chalcidoidae) **Vainopistiäiset (Braconidae) *Perhoset **Epipyropidae === Muita eläinryhmiä === *Ripsieläimet *jotkin Sukkulamadot mm. heimoissa Steinernematidae ja Heterorhabditidae *Jouhimadot, esimerkiksi Spinochordodes tellinii === Sieniä === *Beauveria-suku *Cordyceps-suku *Metarhizium-suku ==Lähteet== * Luokka:Eliöt
Reunuskirjoheltta

Reunuskirjoheltta (Panaeolus cinctulus, Panaeolus subbalteatus) on kirjohelttoihin kuuluva punaruskea sienilaji. Lakki on ruskea, keskeltä vanhemmiten vaaleneva. Jalka on jopa 10 cm pitkä ja muutaman millin paksuinen. Sieni kasvaa lannassa, nurmialueilla ja puutarhoissa melko harvinaisena koko Suomessa. Reunuskirjoheltta sisältää psykedeelisiä vaikutuksia omaavaa psilosybiiniä. Sitä on käytetty myös päihteenähttp://www.paihdelinkki.fi/pikatieto/?c=Sienet. == Lähteet == Luokka:Kirjoheltat Luokka:Psilosybiinisienet
Nurmikirjoheltta

Nurmikirjoheltta (Panaeolina foenisecii, syn. Panaeolus foenisecii) on kirjohelttoihin kuuluva punaruskea, vanhemmiten violetiksi muuttuva sienilaji. Lakki on 1–3 senttimetriä leveä ja muodoltaan kellomainen tai kupera. Heltat ovat nuorella sienellä vaaleanharmaat, vanhemmilla kirjavat tai tummanruskeat. Itiöpöly on violetinruskeaa. Jalka on vaaleanruskea ja 5–7 senttimetriä pitkä. Sieni kasvaa laidunmailla, puistoissa, pihoilla ja nurmikoilla hyvin yleisenä koko Suomessa. Kasvuaika on heinäkuusta lokakuuhun. Laji on luokiteltu Suomessa elinvoimaiseksi. == Lähteet == == Aiheesta muualla == * Laji.fi: Nurmikirjoheltta (Panaeolina foenisecii) * MushroomExpert.com: Panaeolus foenisecii Luokka:Kirjoheltat
Tummakirjoheltta

Tummakirjoheltta (Panaeolus ater) on kellanruskea kirjohelttoihin kuuluva sienilaji. Lakki on kostealla säällä tummanruskea. Sieni kasvaa niityillä ja ruohikkomailla. Sienen heltat ovat ensin harmaanruskeat ja muuttuvat sienen vanhetessa mustiksi. Jalka on ruskehtava, muuta sientä vaaleampi. Sieni on harvinainen koko Suomessa. == Lähteet == == Aiheesta muualla == *Valokuva Bioimages Luokka:Kirjoheltat
Harmaakirjoheltta

Harmaakirjoheltta (Panaeolus sphinctrinus) on kirjohelttasieniin kuuluva harmaanruskea tai harmahtava sienilaji. Heltat ovat harmaat, vanhemmiten kokonaan mustat. Jalka on muuta sientä vaaleampi. Psykoaktiivinen, psilosybiiniä sisältävä reunuskirjoheltta on harmaakirjoheltan lähisukulainen. Sieni kasvaa lannalla yleisenä koko Suomessa. == Lähteet == Luokka:Kirjoheltat Luokka:Myrkkysienet
Asim Ferhatović Hase Stadium

Asim Ferhatović Hase Stadium (ent. Olimpijski Stadion Koševo) on monikäyttöinen stadion Sarajevossa Bosnia ja Hertsegovinassa. Se muistetaan ehkä parhaiten vuoden 1984 talviolympialaisten olympiastadionina. Stadion avattiin vuonna 1952, ja sitä remontoitiin ja laajennettiin vuonna 1984 olympialaisia varten. Nykyään stadionia käytetään enimmäkseen jalkapallossa, sillä se toimii sekä Bosnia ja Hertsegovinan jalkapallomaajoukkueen että FK Sarajevon kotikenttänä. Stadion on nimetty Asim Ferhatovićin, jugoslavialaisen jalkapalloilijan mukaan. == Lähteet == == Aiheesta muualla == Luokka:Olympiastadionit Luokka:Talviolympialaiset 1984 Luokka:Bosnia ja Hertsegovinan jalkapallostadionit Luokka:Sarajevon rakennukset ja rakennelmat
Maakunnanvoudinvirasto

Maakunnanvoudinvirasto () oli vuonna 1980 toimintansa aloittanut oikeusministeriön alainen virasto, joka toimi ulosottoviranomaisena ja rikostuomioiden täytäntöönpanoviranomaisena Ahvenanmaan maakunnassa. Ulosottomiehenä maakunnassa toimi maakunnanvouti, ja hänen apunaan ulosottoapulainen. Ulosottoapulainen toimi myös haastemiehenä. Maakunnanvoudinvirastossa voi olla myös kanslianhoitaja, kanslisti, apulaiskanslisti ja toimistoapulainen. Maakunnanvoudin nimitti oikeusministeriö ja ulosottoapulaisen Ahvenanmaan maakunnan lääninhallitus. Muut työntekijät nimitti maakunnanvouti. Ennen viraston perustamista ulosottoasioita hoitivat maakunnan nimismiehet ja Maarianhaminan maistraatti. Maakunnanvoudinvirasto lakkautettiin 1. joulukuuta 2020, jolloin muodostettiin valtakunnallinen Ulosottolaitos. ==Lähteet== * Laki Ahvenanmaan maakunnan maakunnanvoudinvirastosta, 898/1979 * Asetus Ahvenanmaan maakunnan maakunnanvoudinvirastosta, 65/1980 ===Viitteet=== Luokka:Oikeuslaitos Luokka:Perintätoimi
Selbu

Selbu on kunta Trøndelagin läänissä Norjassa. Kunnalla on maapinta-alaa 1 140 neliökilometriä, ja asukkaita vuoden 2024 alussa 4 216. Selbun kunta perustettiin vuonna 1838. Tydalin kunta erotettiin siitä 1901. Selbun hallinnollinen keskus on Mebonden. Selbussa ilmestyy paikallislehti Selbyggen. ==Kuvia== Selbu church.jpg|Selbun kirkko Selbuvotter.jpg|Lapasia perinteisellä Selbu-kuviolla, joka on myös kunnanvaakunan aiheena. ==Tunnettuja henkilöitä== * Belle Gunness (1859 – oletettavasti 1908), sarjamurhaaja == Lähteet == ==Aiheesta muualla== *
Blessthefall

Blessthefall on yhdysvaltalainen post-hardcorea, screamoa ja metalcorea yhdistelevä yhtye Arizonan Phoenixista. Heidän esikoisalbuminsa His Last Walk julkaistiin 10. huhtikuuta 2007. == Historia == Blessthefallin alkuperäiseen kokoonpanoon kuuluivat kitaristit Mike Firsby ja Miles Bergsma sekä rumpali Matt Traynor, laulaja Craig Mabbitt ja basisti Jared Warth. Kitaristi Eric Lambert liittyi yhtyeeseen vuonna 2005 korvaamaan Bergsman, joka lähti opiskelemaan Berklee College of Musiciin Bostoniin. Yhtye julkaisi kolmiraitaisen EP:n vuoden 2005 puolivälissä. Blessthefallin esikoisalbumi His Last Walk julkaistiin 10. huhtikuuta 2007. Albumia on myyty yli 65 000 kappaletta. Yhtyeen ensimmäisen Euroopan-kiertueen aikana loppuvuodesta 2007 laulaja Craig Mabbitt päätti lähteä yhtyeestä. Syyskuussa 2008 Mabbittin seuraajaksi julkistettiin aiemmin Take The Crown -yhtyeessä laulanut Beau Bokan. Toukokuussa 2009 Blessthefall teki levytyssopimuksen Fearless Recordsin kanssa, ja Witnessiksi nimetty toinen albumi ilmestyi saman vuoden lokakuussa. Sitä seurasivat Awakening lokakuussa 2011 ja Hollow Bodies elokuussa 2013. == Jäsenet == ===Nykyiset=== * Beau Bokan – laulu * Eric Lambert – kitara * Jared Warth – basso, laulu * Matt Traynor – rummut * Elliott Gruenberg – kitara 2014-06-05 Vainsteam Blessthefall Beau Bokan 04.jpg|Beau Bokan, 2014 2014-06-05 Vainsteam Blessthefall Elliott Gruenberg 03.jpg|Elliott Gruenberg, 2014 2014-06-05 Vainsteam Blessthefall Eric Lambert 04.jpg|Eric Lambert, 2014 2014-06-05 Vainsteam Blessthefall Jared Warth 01.jpg|Jared Warth, 2014 ===Entiset=== * Miles Bergsma – kitara * Craig Mabbitt – laulu * Mike Frisby – kitara == Julkaisut == * 2005 Black Rose Dying (EP) * 2006 Blessthefall (EP) * 2007 His Last Walk * 2009 Witness * 2011 Awakening * 2013 Hollow Bodies * 2015 To Those Left Behind * 2018 Hard Feelings ==Lähteet== ==Aiheesta muualla== * Yhtyeen kotisivut * * Blessthefall Allmusic-sivustolla Luokka:Yhdysvaltalaiset post-hardcore-yhtyeet Luokka:Yhdysvaltalaiset metalcore-yhtyeet
Skaun

Skaun on kunta Trøndelagin läänissä Norjassa. Skaun perustettiin vuonna 1965 yhdistämällä aiemmat Skaunin, Børsan ja Buvikin kunnat. Aiempi Skaunin kunta oli perustettu vuonna 1890 nimellä Børseskognen erottamalla se Børsasta. Vuonna 1932 se nimettiin Skauniksi. Vuoden 2024 alussa kunnassa oli 8 484 asukasta. Kuntakeskus Børsan lisäksi Skaunissa sijaitsevat Viggjan, Eggkleivan ja Buvika/Ilhaugenin taajamat. ==Kuvia== Skaun rådhus (01).JPG|Kunnantalo Skaun kyrkje.jpg|Skaunin kirkko Husaby kirkeruin 6 fra RA.jpg|Einar Tambarskjelven asuinpaikan Husabyn rauniot. Husaby on myös yksi tapahtumapaikoista Sigrid Undsetin historiallisessa Kristiina Lauritsantytär -trilogiassa. Menhirs in Børsa.JPG|Vaakunassa kuvatut bautakivet. ==Tunnettuja henkilöitä== * Egil Aarvik (1912–1990), poliitikko * Gudmund Restad (1937–2021), poliitikko == Lähteet == ==Aiheesta muualla== *
Juho Saarenheimo

Juho Saarenheimo (30. heinäkuuta 1896 Muolaa – 30. huhtikuuta 1947) oli suomalainen suojeluskuntaupseeri ja liikemies. Hänen vanhempansa olivat metsätyönjohtaja Juho Saarenheimo ja Vilhelmiina Juhontytär. Hänet vihittiin avioliittoon vuonna 1921 Lempi Aili Maria Kiviluodon kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Saarenheimo kävi kansakoulun ja Viipurin kauppakoulua vuosina 1914 – 1915. Hän suoritti 2. Divisioonan tiedonantokurssin vuonna 1919 ja alue- ja paikallispäälliköiden täydennyskurssin Suojeluskuntain päällystökoulussa vuonna 1922. ==Jääkärikausi== Tämä muolaalainen konttoristi liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 30. tammikuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Rintamakomennuksensa jälkeen hän oli keuhkotaudin takia kuusi kuukautta hoidettavana Lyypekin reservisairaalassa, josta hänet siirrettiin 8. maaliskuuta 1917 pataljoonan täydennysjoukkoon, mistä hänet laskettiin 13. maaliskuuta 1917 siviilitöihin. Hän palasi takaisin pataljoonaan tammikuussa 1918. ==Suomen sisällissota== Hän saapui Suomeen jääkärien pääjoukon mukana aliupseeriksi ylennettynä 25. helmikuuta 1918 ja sijoitettiin Suomen Valkoiseen armeijaan Joukkueenjohtajaksi 4. Jääkärirykmentin 9. jääkäripataljoonan 2. komppaniaan ja otti osaa Viipurissa. ==Sisällissodan jälkeinen aika== Saarenheimo palveli sisällissodan jälkeen edellä mainitusta joukko-osastosta muodostetussa Jääkäripataljoona n:o 4:ssä, jolla myöhemmin on ollut nimet Jääkäripataljoona n:o 2, Pohjolan jääkäripataljoona ja Kajaanin sissipataljoona. Pataljoonassa hänet oli sijoitettu 1. komppaniaan. Hänet siirrettiin 13. lokakuuta 1918 Vuoristoprikaatin miinanheittäjäosastoon ja 15. tammikuuta 1919 alkaen 2. Divisioonan miinaheittäjäkomppaniaan. Armeijasta hän erosi 25. kesäkuuta 1919 vai liittyäkseen 1. huhtikuuta 1919 Karjalan (Aunuksen) retkikuntaan, missä hän toimi yhdysupseerina 1. pataljoonassa 15. elokuuta 1919 saakka. Sotaretkeltä palattuaan hän astui suojeluskuntajärjestön palvelukseen ja hän toimi paikallispäällikkönä Säiniöllä 1. lokakuuta 1919 -30. syyskuuta 1921 välisen ajan ja Valkealassa 1. lokakuuta 1921 – 30. kesäkuuta 1923 välisen ajan. Armeijan palvelukseen hän astui toistamiseen 1. helmikuuta 1925 koulutusaliupseeriksi Suomen valkoisen kaartin .8. komppaniaan, missä hän palveli 15. helmikuuta 1926 saakka, jonka jälkeen hänet siirrettiin varusmestariksi 15. syyskuuta 1926 Rannikkotykistörykmentti 2:n 1. patteristoon, missä hän palveli 15. syyskuuta 1927 saakka, jonka jälkeen erosi armeijasta ja siirtyi liikemieheksi Hän oli vuodesta 1930 alkaen keuhkotaudin takia työhön kykenemätön. ==Lähteet== * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. ===Viitteet=== Luokka:Jääkärit Luokka:Vuonna 1896 syntyneet Luokka:Vuonna 1947 kuolleet
Annie-gaala 1975

Annie-gaala 1975 oli neljättä kertaa järjestetty palkintogaala, jossa jaettiin vuotuiset Annie-palkinnot vuoden 1975 parhaille animaatioiden tekijöille. ==Voittajat== ===Winsor McCay -palkinto=== * Walt Disney * Faith Hubley * John Hubley * Norman McLaren Luokka:1975 Luokka:Annie-gaalat
Annie-gaala 1976

Annie-gaala 1976 oli viidettä kertaa järjestetty palkintogaala, jossa jaettiin vuotuiset Annie-palkinnot vuoden 1976 parhaille animaatioiden tekijöille. ==Voittajat== Voittajat lihavoituna: ===Winsor McCay -palkinto=== *Robert Cannon *Hugh Harman *Rudolf Ising *Ward Kimball *Michael Maltese *George Pal Luokka:1976 Luokka:Annie-gaalat
Annie-gaala 1977

Annie-gaala 1977 oli viidettä kertaa järjestetty palkintogaala, jossa jaettiin vuotuiset Annie-palkinnot vuoden 1977 parhaille animaatioiden tekijöille. Gaalan aikana palkittu Mel Blanc oli ensimmäinen henkilö, joka palkittiin äänityöstään animaation parissa. ==Voittajat== Voittajat lihavoituna: ===Winsor McCay -palkinto=== *Joseph Barbera *Mel Blanc *Oskar Fischinger *William Hanna *Milt Kahl *Bill Scott Luokka:1977 Luokka:Annie-gaalat
Sinikka Linkomies-Pohjala

Sinikka Sorella Linkomies-Pohjala (o.s. Linkomies, ent. Karhuvaara; 13. marraskuuta 1929 Helsinki – 27. tammikuuta 2000 Pori) oli suomalainen Kokoomuksen kansanedustaja. Linkomies-Pohjala valmistui filosofian maisteriksi Helsingin yliopistosta vuonna 1957 ja työskenteli ruotsin kielen vanhempana lehtorina Arkadian yhteislyseossa vuosina 1954–1969. Eduskuntaan hänet valittiin Kansallisen Kokoomuksen edustajana Helsingin vaalipiiristä vuonna 1970. Hänen kansanedustajauransa kesti vuoteen 1983 ja hän toimi erityisesti laki-, ulkoasiain- ja sivistysvaliokunnissa. Vuosina 1973–1980 hän oli Helsingin kaupunginvaltuuston jäsen. Sinikka Linkomies-Pohjalan isä oli pääministerinäkin toiminut Helsingin yliopiston rehtori ja kansleri Edwin Linkomies. Hän oli vuosina 1952–1979 naimisissa Kai Karhuvaaran kanssa. Perheen pojista Lauri ja Pekka Karhuvaara ovat tunnettuja toimittajia. Vuodesta 1983 kuolemaansa saakka Linkomies-Pohjala oli aviossa kansanedustaja Toivo T. Pohjalan kanssa. == Lähteet == ==Kirjallisuutta== * * Luokka:Kansanedustajat Luokka:Kansallisen Kokoomuksen poliitikot Luokka:Helsingin kaupunginvaltuutetut Luokka:Helsingin vaalipiiri Luokka:Suomalaiset opettajat Luokka:Vuonna 1929 syntyneet Luokka:Vuonna 2000 kuolleet
Annie-gaala 1978

Annie-gaala 1978 oli seitsemättä kertaa järjestetty palkintogaala, jossa jaettiin vuotuiset Annie-palkinnot vuoden 1978 parhaille animaatioiden tekijöille. ==Voittajat== Voittajat lihavoituna: ===Winsor McCay -palkinto=== *Hans Conried *Dick Huemer *Ub Iwerks *Carl W. Stalling *Jay Ward Luokka:1978 Luokka:Annie-gaalat
Francistown Stadium

Francistown Stadium on monikäyttöinen stadion Francistownissa Botswanassa. Se valmistui vuonna 2009, ja sitä käyttää TAFIC FC. Stadionilla on 27 000 katsomopaikkaa. Luokka:Botswanan jalkapallostadionit
Annie-gaala 1979

Annie-gaala 1979 oli kahdeksatta kertaa järjestetty palkintogaala, jossa jaettiin vuotuiset Annie-palkinnot parhaille animaatioiden tekijöille heidän elämäntyöstään. ==Voittajat== Voittajat lihavoituna: ===Winsor McCay -palkinto=== *Clyde Geronimi *Bill Melendez *Otto Messmer *Mae Questel Luokka:1979 Luokka:Annie-gaalat
Harald Tammer

Harald Tammer (9. tammikuuta 1899–6. kesäkuuta 1942) oli virolainen toimittaja, yleisurheilija ja painonnostaja. Tammer, joka oli osallistunut vapaaehtoisena Viron vapaussotaan (1918–1920), kilpaili 1920 Antverpenin olympialaisissa kuulantyönnössä ja sijoittui kuudenneksi. Hän toimi myös Viron joukkueen lipunkantajana. Kaksi vuotta myöhemmin kotikaupungissaan Tallinnassa käydyissä painonnoston MM-kilpailuissa Tammer voitti raskaan sarjan (yli 82,5 kg) kultamitalin. 1924 Pariisin olympialaisissa hän saavutti painonnostosta pronssia raskaasta sarjasta ja sijoittui 12. sijalle kuulantyönnössä. Hän osallistui myös 1928 ja 1936 kesäolympialaisiin. Välissä Tammer oli valmistunut pariisilaisesta École libre des sciences politiques -oppilaitoksesta, työskenteli toimittajana ja vuosina 1933–1940 Eesti Päevalehden päätoimittajana. Hän toimi myös Tallinnan Rotary-klubin puheenjohtajana. Helmikuussa 1941 Tammer joutui venäläisten vangiksi. Häntä syytettiin virolaisten vakoojaksi. Hänet karkotettiin Siperiaan kymmeneksi vuodeksi, mutta hän ei koskaan palannut takaisin. Tammer kuoli seuraavana vuonna vankileirillä Nižni Novgorodin alueella. ==Lähteet== ==Aiheesta muualla== * http://www.chidlovski.net/liftup/l_athleteResult.asp?a_id=267 Luokka:Virolaiset painonnostajat Luokka:Virolaiset olympiamitalistit Luokka:Virolaiset toimittajat Luokka:Virolaiset urheiluvaikuttajat Luokka:Stalinin vainoissa kuolleet Luokka:Vuonna 1899 syntyneet Luokka:Vuonna 1942 kuolleet
Damon Knight Memorial Grand Master Award

Damon Knight Memorial Grand Master Award on Science Fiction and Fantasy Writers of America -järjestön (SFWA) jakama palkinto. Se jaetaan elämäntyöstä elossa olevalle tieteis- tai fantasiakirjailijalle. Ehdotuksen palkinnon saajasta tekee järjestön puheenjohtaja. Palkinto ei ole varsinaisesti Nebula- palkinto, mutta se luovutetaan samassa palkintogaalassa. Alun perin palkinto oli nimeltään Grand Master Award, mutta vuonna 2002 se nimettiin uudelleen samana vuonna edesmenneen SFWA:n perustajan ja ensimmäisen puheenjohtajan Damon Knightin mukaan. == Palkitut== Vuosi Voittaja 1975 Robert A. Heinlein 1976 Jack Williamson 1977 Clifford D. Simak 1979 L. Sprague de Camp 1981 Fritz Leiber 1984 Andre Norton 1986 Arthur C. Clarke 1987 Isaac Asimov 1988 Alfred Bester 1989 Ray Bradbury 1991 Lester del Rey 1993 Frederik Pohl 1995 Damon Knight 1996 A. E. van Vogt 1997 Jack Vance 1998 Poul Anderson 1999 Hal Clement (Harry Stubbs) 2000 Brian Aldiss 2001 Philip José Farmer 2003 Ursula K. Le Guin 2004 Robert Silverberg 2005 Anne McCaffrey 2006 Harlan Ellison 2007 James Gunn 2008 Michael Moorcock 2009 Harry Harrison 2010 Joe Haldeman 2012 Connie Willis 2013 Gene Wolfe 2014 Samuel R. Delany 2015 Larry Niven 2016 C. J. Cherryh 2017 Jane Yolen 2018 Peter S. Beagle 2019 William Gibson Vuoteen 1995 saakka palkintojen määrä oli rajoitettu kuuteen per vuosikymmen. == Lähteet == * * https://nebulas.sfwa.org/grand-masters/ Luokka:Fantasiakirjallisuuspalkinnot Luokka:Tieteiskirjallisuuspalkinnot
Puistotalvijuurekas

Puistotalvijuurekas (Flammulina velutipes) on lehtipuiden rungoilla kasvava sienilaji, joka kestää hyvin pakkasia. Puistotalvijuurekas suosii raitaa ja muita pajuja (Salix), joskus myös lehmusta. Sieni esiintyy myöhäissyksystä kevääseen saakka. Sienen lakki on kellanruskea, noin 2-5 cm kokoinen, usein hyvin limainen, jalka 5–10 cm pitkä ja heltat kellanvalkoiset. Puistotalvijuurekas on hyvä ruokasieni. Puistotalvijuurekas kuuluu lahottajiin, ja sen voi sekoittaa muihin lahopuulla kimppuina kasvaviin sieniin, kuten lahokoihin (Hypholoma) ja helokoihin (Pholiota). Puistotalvijuurekas kuuluu talvijuurekkaiden sukuun (Flammulina). Vielä 2000-luvulle asti ajateltiin, että se on sukunsa ainoa edustaja Suomessa. Lajin suomenkielinen nimi oli tuolloin yksinkertaisesti talvijuurekas. Myöhemmin on kuitenkin paljastunut, että Suomessa on useita talvijuurekaslajeja, joiden erot ovat pääosin mikroskooppisia. Itä-Aasiassa suosittu enokitake luokiteltiin vuoteen 2018 samaksi lajiksi puistotalvijuurekkaan kanssa, mutta nykyään se tunnetaan omana lajinaan, viljelytalvijuurekkaana (Flammulina filiformis). == Lähteet == == Aiheesta muualla == * Luontoportti: Talvijuurekas (Flammulina velutipes) * Suomen luonto: Japanilaisten herkku – Suomessa lähes tuntematon * Talvijuurekas s. 20 UPM:n Metsiemme ruokasieniä -opasvihkossa * Encyclopedia of Life (EOL): Flammulina velutipes * Mushroom Expert: Flammulina velutipes Luokka:Physalacriaceae Luokka:Suomalaiset ruokasienet
Pintavesi

Pintavesi on vesialueilla, kuten joissa ja järvissä, oleva maanpäällisen veden pintaosa. Pintaveden alapuolella on syvä vesi, jota on merissä monta kerrosta. Pintaveden ulkopuolellisiin vesistön osiin kuuluvat maan pinnalta maahan imeytyneestä vedestä koostuva pohjavesi ja muut maanalaiset vedet, joita ovat maanalainen joki ja maanalainen järvi. Pintaveteen on liuennut ilmaa ja sen kovuus on yleensä alhainen. Pintaveden lämpötila vaihtelee runsaasti vuodenajan mukaan: kesällä pintavesi on lämmintä ja talvella kylmääRaol.fi. Pintavesiä voidaan luokitella niiden ekologisen ja kemiallisen tilan mukaan. Ekologisessa luokittelussa vettä tarkastellaan ensisijaisesti sen biologisten laatutekijöiden kuten levien, kasvien ja eläinten valossa. Arvioinnissa otetaan tällöin huomioon myös veden laatutekijät kuten pH-arvo ja näkösyvyys. Kemiallista tilaa arvioidaan tutkimalla pintavedessä esiintyviä kemiallisten aineiden pitoisuuksia. Kaivostoimintaa tai muuta teollisuustoimintaa suunniteltaessa otetaan huomioon toiminnan vaikutukset låhistöllä sijaitseviin pintavesiin. Tällöin otetaan huomioon vesistön biologiset, hydrologiset ja morfologiset tekijät ja huomioon otettaviin seikkoihin kuuluvat patojen vaikutukset ympäristöön. Pintavesien lämpötiloja tarkkaillaan vesien ollessa sulana yleensä ranta-alueilla. Lämpötilat tarkastetaan aamuisin. Suurten järvien lämpötiloja arvioidaan ja ennustetaan satelliittien kautta.{{404]} ==Lähteet== * === Viitteet === Luokka:Hydrologia
Marja-Leena Sukula

Marja-Leena Sukula (o.s. Tyllinen, 12. huhtikuuta 1946 Järvenpää – 25. tammikuuta 2000 Helsinki) oli suomalainen itseoppinut viihdetaiteilija. Sukulan tunnetuin roolihahmo oli laitapuolen kulkija Kassi-Alma, jota hän esitti kolmenkymmenen vuoden ajan ympäri Suomea ja lisäksi suomalaisyhteisöille Espanjassa ja Australiassa. Televisiossa Kassi-Alma tuli tutuksi 1990-luvulla TV2:n viihdesarjassa Kansan huvit. Televisiossa Sukula oli esiintynyt jo 1970-luvulla. Hänen muita roolihahmojaan olivat iskelmätähti Mailis Sulka ja mustalaisnainen Miranda, jotka Kassi-Alman tavoin olivat hänen itsensä kehittelemiä. Sukula voitti vuonna 1978 Nuoret kyvyt -kilpailun. Vuonna 1994 Esiintyvät taiteilijat ry valitsi hänet vuoden viihdetaiteilijaksi. Hän oli kokki Jyrki Sukulan äitiSuomalaisen huippukokin äiti oli Kassi-Alma. Sukula kuoli nukkuessaan 25. tammikuuta 2000 vain 53-vuotiaana. Kuolinsyyksi paljastui aortan repeämähttps://www.is.fi/viihde/art-2000005343847.html ==Lähteet== * ===Viitteet=== ==Aiheesta muualla== * Yle Elävä arkisto: Kassi-Alman ensiesiintyminen * Yle Elävä arkisto: Kassi-Alma oppii hiphopin * Yle Elävä arkisto: Hirmunen ja Alma-Jänis Luokka:Suomalaiset viihdetaiteilijat Luokka:Vuonna 1946 syntyneet Luokka:Vuonna 2000 kuolleet
Bekzat Sattarhanov

Bekzat Sejilhanuly Sattarhanov (; 4. huhtikuuta 1980 Šymkent, Kazahstanin SNT, Neuvostoliitto – 31. joulukuuta 2000 Šymkent, Kazakstan) oli kazakstanilainen nyrkkeilijä ja olympiavoittaja. Sattarhanov voitti kultamitalin höyhensarjassa (alle 57 kg) vuoden 2000 Sydneyn olympialaisissa voitettuaan loppuottelussa amerikkalaisen Ricardo Juarezin. Sattarhanov kuoli uudenvuoden aattona 2000 auto-onnettomuudessa. ==Aiheesta muualla== * http://www.bekzat.freenet.kz/ Luokka:Kazakstanilaiset nyrkkeilijät Luokka:Kazakstanilaiset olympiavoittajat Luokka:Vuonna 1980 syntyneet Luokka:Vuonna 2000 kuolleet
Puistoherkkusieni

Puistoherkkusieni (Agaricus bitorquis) on valkoinen tienvarsilla, puistoalueilla, nurmikoilla ja puutarhoissa viihtyvä herkkusienilaji. Sen heltat ovat ensin punaiset, sitten tummanruskeat. Jalka on valkoinen. Sieni on hyvä ruokasieni, mutta saattaa kerätä raskasmetalleja. Jalka on valkoinen ja siinä on kaksi rengasta. Sienen lakki on usein hiekkainen, koska se on kehittynyt jo maassa. Viljelyherkkusieni on herkkusienistä eniten myyty laji maailmassa, puistoherkkusientäkin on kokeiltu viljellä. Kaupassa myytävät valkoiset vaaleahelttaiset herkkusienet ovat keskenkasvuisina poimittuja, koska kuluttajat eivät suosi tummahelttaisia sieniä. == Lähteet == == Aiheesta muualla == *Tiede-lehti: Puiston sienet ovat jopa puhtaampia kuin serkut metsässä. *Laji.fi: puistoherkkusieni (Agaricus bitorquis) *Agaricus bitorquis, puistoherkkusieni @ Natural Fungi in Finland Kuvia. Luokka:Herkkusienet Luokka:Suomalaiset ruokasienet
Pistekuormitus

Pistekuormitus tarkoittaa erilaisia päästöjä, jotka ovat peräisin pistelähteistä. Pistekuormitusta on suhteellisen helppo vähentää. Pistelähteellä tarkoitetaan pistemäistä päästölähdettä, joita ovat muun muassa yhdyskuntajätteen puhdistuslaitokset, kalankasvatuslaitokset ja teollisuuslaitokset. ==Lähteet== * Luokka:Saastuminen
Estádio ADC Parahyba

Estádio ADC Parahyba on monikäyttöinen stadion São José dos Camposissa Brasiliassa. Nykyään sitä käytetään enimmäkseen jalkapallossa Clube Atlético Joseensen kotikenttänä. Stadionille mahtuu 4 000 ihmistä. Estádio ADC Parahyba
Nurmiherkkusieni

Nurmiherkkusieni (Agaricus campestris) on valkoinen ruohikoissa, nurmikoilla ja niityillä viihtyvä valkoinen herkkusienilaji. Sen heltat ovat nuorilla sienillä punertavat, vanhemmilla tummanruskeat. Sieni on hyvä ruokasieni, mutta sitä ei pidä poimia teollisuuslaitosten tai liikenneväylien varrelta, koska sieni saattaa kerätä itseensä raskasmetalleja. Sieniä voi kerätä kesäkuusta lokakuuhun. == Lähteet == Luokka:Herkkusienet Luokka:Suomalaiset ruokasienet
Agaricus essettei

Agaricus essettei on valkoinen kuusen seurassa viihtyvä herkkusienilaji. Sienen lakki on silkinvalkoinen, ja kosketettaessa siihen muodostuu keltaisia täpliä. Sienen jalka on valkoinen. Heltat ovat aluksi punertavat, myöhemmin tummanruskeat. Lajia on pidetty melko yleisenä Suomen kuusimetsissä, mutta Suomen Lajitietokeskuksen mukaan Agaricus essettei ei ole suomalainen laji. Laji tunnettiin aiemmin nimellä kuusiherkkusieni, mutta nykyään kyseistä nimeä käytetään lajista Agaricus sylvicola. == Lähteet== Luokka:Herkkusienet Luokka:Suomalaiset ruokasienet
Kuusiherkkusieni

Kuusiherkkusieni eli anisherkkusieni (Agaricus sylvicola, syn. Agaricus silvicola) on valkoinen tai kellertyvä herkkusienilaji. Sen jalka on iso ja renkaallinen, heltat ovat aluksi punertavat ja myöhemmin ruskeat. Sieni viihtyy melko yleisenä seka- ja havumetsissä koko Suomessa. Anisherkkusieni on hyvän makuinen ja siten herkullinen ruokasieni. Sieni on hyvä ruokasieni, mutta se kerää itseensä niin paljon ympäristömyrkkyjä, esimerkiksi elohopeaaMtv3:n uutiset , ettei säännöllistä pitkäaikaista käyttöä suositella, eikä sitä pidä kerätä alueilta, joilla liikenne ja teollisuus päästävät paljon raskasmetalleita. Kokemattoman sienestäjän ei tule kerätä tätä sientä, koska se muistuttaa tappavan myrkyllistä valkokärpässientä. Nämä sienet voi erottaa siitä, että valkokärpässienen heltat ovat pysyvän valkoiset, kuusiherkkusienellä ne tummuvat myöhemmällä iällä tumman itiöpölynsä vuoksi. Valkokärpässienen itiöpöly on valkoista. Ne voi kokenut erottaa myös hajusta: valkokärpässieni tuoksuu raa'alta perunalta, kuusenherkkusieni anikseltaKuusiherkkusieni (Agaricus sylvicola), Luontoportti.fi. == Lähteet== == Aiheesta muualla == * MushroomExpert: Agaricus silvicola * Rogers Mushrooms: Agaricus silvicola Luokka:Herkkusienet
Tapionherkkusieni

Tapionherkkusieni (Agaricus sylvaticus) on ruskeasuomuinen, vaalealakkinen herkkusienilaji. Sen heltat ovat aluksi vaaleanharmaat, vanhemmilla sienillä tummanruskeat. Jalka on harmaanpunertava ja siinä on rengas. Lakki on valkoinen ja ruskeiden suomujen peittämä. Sieni kasvaa kuusikoissa kautta Suomen. Se on hyvä ruokasieni. == Lähteet == == Aiheesta muualla == *Luontoportti: Tapionherkkusieni (Agaricus sylvaticus) *UPM Metsä: Tapionherkkusieni (Agaricus silvaticus) *Agaricus sylvaticus, tapionherkkusieni @ Natural Fungi in Finland Luokka:Herkkusienet Luokka:Suomalaiset ruokasienet
Polttoturve

Polttoturve on kuivilta soilta polttoainekäyttöön rouhittua turvetta. Turve on luokitukseltaan uusiutumaton luonnonvara, koska turve kasvaa vuoden aikana vain 0,5 millimetriä. ==Lähteet== * Luokka:Turve
Estádio Alberto Víctolo

Estádio Alberto Víctolo on monikäyttöinen stadion Tanabissa Brasiliassa. Nykyään sitä käytetään enimmäkseen jalkapallossa Tanabi Esporte Cluben kotikenttänä. Stadionille mahtuu 11 617 ihmistä. Estádio Alberto Víctolo
Parhaan ohjauksen Annie-palkinto

Parhaan ohjauksen Annie-palkinto on Los Angelesin kansainvälisen animaatiofilmiyhdistyksen vuodesta 1996 lähtien vuosittain jakama palkinto edellisvuoden parhaalle animaatio-ohjaajalle. Poikkeuksellisesti vuonna 2002 Annie-palkintoja ei jaettu ollenkaan. Vuodesta 1997 lähtien palkintoa on jaettu kahdessa osassa, parhaasta elokuva- ja televisio-ohjauksesta. == Voittajat == Vuosi TV-ohjaaja Televisiosarja Elokuvaohjaaja Elokuva 2011 Matthew Nastuk Simpsonit Jennifer Yuh Nelson Kung Fu Panda 2 2010 Tim Johnson Kung Fu Panda Holiday Chris Sanders Dean DeBlois Näin koulutat lohikäärmeesi 2009 Bret Haaland The Penguins of Madagascar Pete Docter Up – kohti korkeuksia 2008 Joaquim Dos Santos Avatar John Stevenson Mark Osborne Kung Fu Panda 2007 Seth Green Robot Chicken Brad Bird Rottatouille 2006 Giancarlo Volpe Avatar Tim Johnson Karey Kirkpatrick Yli aidan 2005 Peter Shin Family Guy Nick Park Steve Box Wallace & Gromit: Kanin kirous 2004 Shaun Cashman Phil Cummings The Grim Adventures of Billy & Mandy Brad Bird Ihmeperhe 2003 Steven Dean Moore Simpsonit Andrew Stanton Lee Unkrich Nemoa etsimässä 2002 Rich Moore Futurama Hayao Miyazaki Henkien kätkemä 2001 Butch Lukic Batman of the Future Andrew Adamson Vicky Jenson Shrek 2000 Brian Sheesley Futurama John Lasseter Lee Unkrich Ash Brannon Toy Story 2 1999 Mark Gustafson The PJs Brad Bird Rautajätti 1998 Jim Reardon Simpsonit Barry Cook Tony Bancroft Mulan 1997 Mikel B. Anderson Simpsonit Ron Clements John Musker Herkules 1996 Ei jaettu John Lasseter Toy Story – leluelämää Luokka:Annie-palkinto
Piennarherkkusieni

Piennarherkkusieni (Agaricus subperonatus syn. A. vaporarius) on likaisenruskea, suomulakkinen herkkusienilaji. Se viihtyy puutarhoissa ja yleisillä puistoalueilla. Jalka on valkoinen ja siinä on rengas. Heltat ovat aluksi lihanpunaiset, myöhemmin ruskehtavat. Sieni on hyvä ruokasieni, mutta saattaa kerätä toisten herkkusienten tapaan itseensä raskasmetalleja, joten sitä ei tulisi poimia esimerkiksi liikenneväylien varrelta. Sieni on harvinainen koko Suomessa. == Lähteet == Luokka:Herkkusienet
Veriherkkusieni

Veriherkkusieni (Agaricus langei) on tummanpunertava, suomulakkinen herkkusienilaji. Sienen heltat ovat aluksi punertavia, vanhemmalla sienellä ruskeat. Jalka on valkoinen ja siinä on rengas. Sieni on hyvä ruokasieni, mutta sitä ei tule kerätä alueilta, joissa on raskasmetalleja. Sieni kasvaa kuusikoissa, puistoissa ja nurmikoilla kohtalaisen harvinaisena koko Suomessa. == Lähteet == Luokka:Herkkusienet
Kääpiöherkkusieni

Kääpiöherkkusieni (Agaricus comtulus) on valkoinen tai kellertävä pieni herkkusienilaji. Sienen heltat ovat aluksi punaiset, ja muuttuvat myöhemmin ruskeiksi. Sienen jalka on n. 4 cm:n pituinen, valkoinen ja siinä on rengas. Sieni kasvaa melko yleisenä laitumilla ja nurmikoilla koko Suomessa. Se on syötävä ruokasieni. == Lähteet == Luokka:Herkkusienet
Siroherkkusieni

Siroherkkusieni (Agaricus dulcidulus) on valkoinen tai viininpunanvärinen, pienten violettien suomujen peittämä herkkusienilaji. Sen heltat ovat ensin vaaleat, myöhemmin lihanpunaiset ja lopulta mustat. Jalka on valkoinen ja siinä on kaksinkertainen rengas. Sieni kasvaa havu- ja lehtipuiden seurassa metsissä ja metsänreunoissa kohtalaisen harvinaisena koko Suomessa. Se on hyvä ruokasieni. == Lähteet == Luokka:Herkkusienet
Estádio Antônio Accioly

Estádio Antônio Accioly on monikäyttöinen stadion Goiâniassa Brasiliassa. Nykyään sitä käytetään enimmäkseen jalkapallossa Atlético Clube Goianiensen kotikenttänä. Stadionille mahtuu 8 000 ihmistä. Estádio Antônio Accioly
Haisuherkkusieni

Haisuherkkusieni eli meriherkkusieni (Agaricus bernardii, syn. A. maleolens) on Suomessa kasvava myrkyllinen herkkusienilaji. Haisu- ja meriherkkusientä pidettiin aiemmin eri lajeina, mutta nykykäsityksen mukaan on kyse yhdestä lajista. Se muistuttaa syötäviä herkkusieniä, mutta sienen tunnistaa tympeästä hajustaan. Sen lakki on valkoinen tai vaaleanruskea. Jalka on vaalea ja heltat ovat aluksi lihanpunaiset ja myöhemmin tummanruskeat. Sieni on lievästi myrkyllinen ja saattaa aiheuttaa vatsanväänteitä. Sieni myös maistuu pahalta. Ennen meriherkkusienenä tunnettu muoto kasvaa merenrantojen niityillä ja sisämaan tienvarsilla. Sieni on kohtalaisen harvinainen koko Suomessa. == Lähteet == Luokka:Herkkusienet
Pounikko

Pounikko on palsa- ja aapasoilla tavattava ohutturpeinen, tiheävarpuinen rahkasammalmättäikkö. Pounikossa mättäiden välissä saattaa joskus olla näkyvää mineraalimaata. Pounikoita kasvaa havumetsävyöhykkeen pohjoisosien, subarktisten alueiden ja arktisten alueiden soilla. Pounikon lähikäsitteitä ovat jänne ja pounu.Otavan iso tietosanakirja, Otava 1960–1965, hakusana pounikot.Uusi tietosanakirja, Tietosanakirja oy 1960–1966, hakusana pounikko. ==Lähteet== Luokka:Suot
Punainen kirja

Punainen kirja on raportti, johon on koottu tieto eliölajien uhanalaisuudesta ja niiden uhanalaisuusluokituksesta. Kansainvälistä Punaista listaa eli Punaista kirjaa julkaisee Kansainvälinen luonnonsuojeluliitto IUCN. Sitä on julkaistu vuodesta 1994 alkaen. Vuoden 2012 versiossa on käsitelty yli 60 000 lajin uhanalaisuustilanne. Suomen luonnosta arviointeja on tehtyjä viisi; kolme niistä noudattaen kansainvälisen luonnonsuojeluliiton IUCN:n ohjeita. Arvioinnit on tehty vuosina 1986, 1992, 2000, 2010 ja 2019. == Lähteet == * === Viitteet === == Kirjallisuus == * Rassi, P., Hyvärinen, E., Juslén, A. & Mannerkoski, I. (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. ISBN 978-952-11-3805-8 (nid.) ISBN 978-952-11-3806-5 (PDF) *Hyvärinen, E., Juslén, A., Kemppainen, E., Uddström, A. & Liukko, U.-M. 2019: Suomen lajien uhanalaisuus – Punainen kirja 2019. Ympäristöministeriö & Suomen ympäristökeskus, Helsinki. (PDF) == Aiheesta muualla == * IUCN Red List of Threatened species * Suomen lajien Punaisen kirjan verkkopalvelu 2019 (Suomen Lajitietokeskus) * Suomen lajien punainen lista 2019 (Ymparisto.fi) Luokka:Luonnonsuojelu Luokka:Vuoden 1986 kirjat Luokka:Uhanalaiset lajit
Shaun Cashman

Shaun Cashman on yhdysvaltalainen animaattori ja Annie-palkittu ohjaaja, joka aloitteli uraansa ääntennauhoittajana ennen kuin pääsi 1990-luvun alussa Simpsoneihin hahmojen sommittelijaksi. Sarjan jälkeen Cashman on toiminut enimmäkseen ohjaajana muun muassa Kukkulan kuninkaassa ja The Grim Adventures of Billy & Mandyssa. ==Aiheesta muualla== * Luokka:Yhdysvaltalaiset animaattorit Luokka:Animaatio-ohjaajat Luokka:Annie-palkinnon saajat Luokka:Syntymävuosi puuttuu Luokka:Elävät henkilöt
Phil Cummings

Phil Cummings on yhdysvaltalainen Emmy-palkittu animaattori, joka on toiminut satunnaisesti ohjaajana, josta hänet palkittiin Anniella vuonna 2005. ==Aiheesta muualla== * Luokka:Yhdysvaltalaiset animaattorit Luokka:Animaatio- ohjaajat Luokka:Annie-palkinnon saajat Luokka:Syntymävuosi puuttuu Luokka:Elävät henkilöt
Pyhän Laurin kirkon rauniot

Pyhän Laurin kirkko Hämeenkoskella oli suomalainen keskiaikainen harmaakivikirkko. Kirkko on todennäköisesti rakennettu vuosien 1510 ja 1560 välisenä aikana. ja se rakennettiin palvelemaan vuonna 1410 perustettua Kosken seurakuntaa. Seurakunta liittyi kuitenkin jo 1540 kappeliseurakunnaksi Lammin seurakuntaan. Kirkko jäi pois käytöstä 1600-luvulla ja raunioitui. Uusi Hämeenkosken kirkko on noin puolen kilometrin päässä idässä. Poikkeuksellista kirkossa oli sen kahdeksankulmainen pohjakaava, toinen vastaavanlainen tunnetaan Rengosta. Tiedossa ei ole, onko kirkossa ollut kivistä sakaristoa, asehuonetta tai muita runkohuoneessa ulkonevia osia. Runkohuoneen on päätelty olleen pitkänomainen. Kirkon tuhoutumisen syytä ei tarkkaan tiedetä. Vuonna 1705 tehtyyn karttaan kirkko oli merkitty vanhaksi. Turun yliopiston vuosien 1996–1997 tutkimusten raportissa todettiin, että kirkko ei tuhoutunut tulipalossa. Kirkon hylkäämisen yhtenä syynä pidetään uskonpuhdistusta ja toisaalta maaperää kirkon ympärillä. Keskiajan lopulla kirkko on ollut länsisivua lukuun ottamatta veden ympäröimä ja maaperä on ollut syvältä routaantuvaa. Kirkon kahdeksankulmainen muoto on edesauttanut vaurioiden syntymistä muureihin – nelikulmainen rakennus olisi kestänyt perustusten liikkumisen aiheuttaman rasituksen paremmin. Kirkon raunioituminen ja hylkääminen on todennäköisesti tapahtunut 1500-luvun lopun ja noin vuoden 1650 välisenä aikana. Kirkon raunion havaitsi ensimmäiseksi arkeologi Hjalmar Appelgren 1890-luvulla. Raunioilla tehtiin vuodesta 1962 arkeologisia kaivauksia Henrik Liliuksen ja myöhemmin Jussi-Pekka Taavitsaisen johdolla. == Lähteet == == Aiheesta muualla == Luokka:Suomen kirkonrauniot Luokka:Suomen muinaisjäännökset Luokka:Hollolan nähtävyydet Luokka:Hollolan seurakunta Luokka:Hämeenkoski Luokka:Suomen keskiaikaiset kivikirkot Luokka:Päijät-Hämeen historia
Frank Caliendo

Franklin ”Frank” Caliendo (s. 19. tammikuuta 1974) on yhdysvaltalainen koomikko, joka tunnetaan parhaiten imitaatioistaan ohjelmassa Mad Tv. Hän esiintyi myös ohjelmassa FOX NFL Sunday. Nykyään Caliendolla on oma sarja Frank Tv, jota esitetään Yhdysvalloissa PBS-kanavalla. Tunnetuimmat hänen imitaatioistaan ovat George W. Bush ja John Madden. == Ura == Frank Caliendo syntyi Chicagossa, Illinoississa ja kasvoi Waukeshassa, Wisconsinssa. Caliendo aloitti esiintymisensä stand-up-koomikkona paikallisella komediaklubilla. Hänen tv-debyyttinsä oli vuosina 2000–2001 sketsikomedia-sarjassa Hype. Sen jälkeen hän on tehnyt monia stand-up -esiintymisiä televisio-ohjelmissa, esimerkiksi Late Show with David Lettermanissa ja Late Night with Conan O'Brienissa. Caliendo liittyi Mad Tv:n näyttelijäjoukkoon vuonna 2001, ohjelman seitsemännen tuotantokauden alkaessa. Ennen lähtöään Mad Tv:stä vuonna 2006, Caliendo ehti olemaan mukana kaikkiaan 117:n jakson kuvauksissa. Tunnetuin Caliendon ohjelmassa esittämistä imitaatioista on John Madden. Caliendo aloitti oman sketsikomedia-sarjansa marraskuussa 2007. Frank juontaa ohjelman ja esiintyy sketseissä meikattuna. == Caliendon imitoimia henkilöitä == * Adam Sandler * Andy Reid * Arnold Schwarzenegger * Al Gore * Al Michaels * Al Pacino * Andy Rooney * Barney Rubble * Bert (Sesame Street) * Bill Clinton * Bill Cosby * Bill Walton * Brian Regan * Casey Kasem * Charles Barkley * Chris Farley * Chris Rock * Christopher Lloyd * Christopher Walken * Clint Eastwood * David Letterman * Deborah Jeanne Rowe * Dick Cheney * Don Pardo * Donald Trump * Doris Roberts * Drew Carey * Elmo (Sesame street) * Ernie (Sesame street) * Fred Flintstone * Fred Grandy * George W. Bush * Grover * Harry Garay * Howie Long * Hulk Hogan * Ian McShane * Jack Nicholson * James Brown * James Gandolfini * James Lipton * Jason Alexandra * Jason Wilde * Jay Leno * Janeane Garofalo * Jeff Garlin * Jeff Goldblum * Jerry Seinfeld * Jerry Stiller * Jerry Springer * Jim Carrey * Jim Rome * Jimmy Johnson * Joe Pesci * Joey Fatone * John Madden * Johnny Carson * Jonathan Winters * Julia Louis-Dreyfus * Keanu Reeves * Kelsey Grammer * Kermit the Frog * Terrel Owens * Larry Flynt * Louie Anderson * Marv Albert * Matthew Perry * Michael J. Fox * Michael Richards * Mike Ditka * Mike Myers * Mike Tyson * Miss Piggy * Nathan Lane * Norm MacDonald * Paul Shaffer * Pauly Shore * Pat O'Brian * Dr. Phil McGraw * Phillip Seymour Hoffman * Ray Romano * Regis Philbin * Richard Dreyfuss * Rick Moranis * Robert De Niro * Robert David Hall * Robin Leach * Robin Williams * Rod Roddy * Roger Ebert * Rodney Dangerfield * Rosie O'Donnell * Rush Limbaught * Scooby-Doo * Sean Astin * Sean Connery * Shaggy Rogers (Scooby-Doo) * T. R. Knight * Ted Knight * Ted Koppel * Terry Bradshaw * Tom Brokaw * Tom Hanks * Tony Danza * Truman Capote * Wayne Knight * William Shatner * Yoda. Luokka:Yhdysvaltalaiset koomikot Luokka:Vuonna 1974 syntyneet Luokka:Elävät henkilöt
Brunssum-vaihe

Brunssum-vaihe oli plioseenikautinen stratigrafinen vaihe Luoteis-Euroopassa. Se on saanut nimensä hollantilaisen kivihiilikaivospaikkakunnan Brunssumin mukaan. Se vastasi osapuilleen laajemmin käytettyä alaplioseenin Zancla- vaihetta. Vaihe oli noin 5,6–3,4 miljoonaa vuotta sitten tai toisen arvion mukaan noin 5–3,2 miljoonaa vuotta sitten. Brunssum oli ilmastoltaan vaihteleva. Kausi oli hyvin lämmin pariin otteeseen, joiden välissä viileni huomattavasti. Sequoia oli kauden alussaZagwijn, Plate III ja lopussa hyvin yleinen, ja varsinkin alkulämpöhuippu oli hyvin lämminZagwijn, Plate XIII. Lämpimimpinä vaiheina myös suosypressi (Taxodium) ja Nyssa olivat yleisiä. Aivan kauden lopussa lämmin lajisto harvinaistui romahdusmaisestiZagwijn, Plate XI, Sequoia hävisi ja Taxodium kävi hyvin harvinaiseksi. Samoihin aikoihin lepät yleistyivät ja männyt harvinaistuivat.Zagwijn, Plate IX. Kanervat (Ericaceae) ja tuulipölytteiset ruohokasvit yleistyivätZagwijn, Plate XI. Brunssum-vaihetta edelsi ainakin lopultaan yleensä viileämpi Suster-vaihe Zagwijn, Plates III, IX, jota taas edelsi ylämioseeni Zagwijn, Plate VI. Brunssumia seurasi Luoteis-Euroopan Reuver-vaihe (yleisemmin Piacenza-vaihe). == Lähteet == *W. H. Zagwijn, Aspects of the Pliocene and Pleistocene vegetation in the Netherlands. === Viitteet === Luokka:Kenotsooinen maailmankausi
Estádio Antônio R. Guimarães

Estádio Antônio R. Guimarães on monikäyttöinen stadion Santa Bárbara d'Oestessa Brasiliassa. Stadion avattiin vuonna 1921. Nykyään sitä käytetään enimmäkseen jalkapallossa União Agrícola Barbarense Futebol Cluben kotikenttänä. Stadionille mahtuu 15 000 ihmistä. Estádio Antônio R. Guimarães
Scott Glenn

thumb|Scott Glenn vuonna 2011. Theodore Scott Glenn (s. 26. tammikuuta 1941 Pittsburgh, Pennsylvania) on yhdysvaltalainen näyttelijä. Glenn on näytellyt niin elokuvissa kuin televisiossakin aina 1960-luvulta lähtien, mutta suuren yleisön tietoisuuteen hän tuli vuonna 1991 Jonathan Demmen ohjaamasta menestyselokuvasta Uhrilampaat, jossa hänellä on merkittävä rooli FBI-johtaja Jack Crawfordina. Lisäksi Glenn muistetaan muun muassa elokuvista Ilmestyskirja. Nyt (1979), Silverado (1985), Punaisen lokakuun metsästys (1990), Rajaton valta (1997), Vertical Limit (2000), Training Day (2001), Medusan sinetti (2007) ja Medusan perintö (2012) sekä Keppinä, Daredevilin mentorina, Marvel Televisionin Netflix-sarjoista Daredevil (2015–2016) ja The Defenders (2017). Glenn oli arvostetun japanilaisen näyttelijän Toshirō Mifunen läheinen ystävä. == Aiheesta muualla == * Luokka:Yhdysvaltalaiset näyttelijät Luokka:Vuonna 1941 syntyneet Luokka:Elävät henkilöt
John W. Campbell -palkinto

John W. Campbell -palkinto voi tarkoittaa kahta merkittävää eri tahon jakamaa science fiction -palkintoa: * John W. Campbell -palkinto, joka jaetaan Hugojen yhteydessä parhaalle uudelle kirjailijalle. * John W. Campbellin muistopalkinto, joka jaetaan parhaalle tieteisromaanille.
Barueri Arena

Barueri Arena on sisäareena Baruerissa Brasiliassa. Areenalle mahtuu 5 000 katsojaa. Sitä käytettiin mm. koripallon naisten maailmanmestaruuskilpailuissa 2006. Luokka:Brasilian urheilupaikat Luokka:São Paulo (osavaltio)
Kulju (täsmennyssivu)

Kulju tarkoittaa seuraavia asioita: * Kulju, kylä Lempäälän kunnassa Pirkanmaan maakunnassa * Kulju, kylä Rauman kaupungissa, entisessä Lapin kunnassa * Kulju, Nokian kaupunginosa * kulju, keidassoilla nähtävä pieni vesipintainen kohta. * Kulju, sukunimi: ** Matti Kulju (1891–1918), suomalainen punakaartin päällikkö ** Mika Kulju (s. 1969), suomalainen tietokirjailija ja historioitsija ** Paavo Kulju (1936–2013), suomalainen havaijinkitaran soittaja ja musiikkivaikuttaja ** Ulla Kulju (s. 1986), suomalainen vammaisurheilija
Elias Magnus Fries

Elias Magnus Fries (1794−1878) oli ruotsalainen kasvi- ja sienitieteilijä ja ruotsalaisen sienitieteen isä. Fries opiskeli ja toimi myöhemmin professorina Lundin yliopistossa.Nordisk Familiebok Friesiä pidetään yhtenä modernin sienten luokittelun isänä yhdessä Christian Hendrik Persoonin kanssa. Hän käytti itiöiden väriä ja myöhemmin urallaan myös mikroskoopin avulla näkyvää itiöiden kiinnittymisen rakennetta perustana sienten taksonomian määrittämisessä. Friesin kirja Systema mycologicum (1821–1822) on sienten nimistön perusteos. Nimien antoperiaatteita säätelee International Code of Botanical Nomenclature. Sienten tai kasvien tieteellisen nimen jälkeen käytettävä määrittäjän lyhenne Fr. tai Fries tarkoittaa Friesiä. Friesin määrittämiä lajeja ovat muun muassa korvasieni, kantarelli, suppilovahvero ja koivunpunikkitatti, jonka toinen auktori, yhdysvaltalainen Walter Snell siirsi kivitateista punikkitatteihin. == Lähteet == == Aiheesta muualla == *Elias Fries och avbildandet av svenska svampar Naturhistoriska riksmuseet Luokka:Ruotsalaiset kasvitieteilijät Luokka:Sienitieteilijät Luokka:Ruotsin akatemian jäsenet Luokka:Vuonna 1794 syntyneet Luokka:Vuonna 1878 kuolleet
Arena Zagallo

Arena Zagallo on suunnitteluasteelle jäänyt jalkapallostadion joka oli tarkoitus rakentaa vuoden 2014 jalkapallon maailmanmestaruuskilpailuja varten Maceióon Brasiliaan. Stadion nimettiin Mário Zagallon, brasilialaisen entisen jalkapalloilijan mukaan. Arena Zagallo